**Башҡорт теле**

**10-11 класс**

1. **Тексты тасуири уҡығыҙ. Үҙегеҙҙең күҙәтеүҙәрегеҙҙе өҫтәп, өҙөктө дауам итегеҙ.**

Тыш һалҡынса һәм еүеш. Ер өҫтө яңы ғына яҡтырып килә. Тирә-яҡ, иртәнге һоро томан эсенә сумып, тып-тын ята. Бер генә япраҡ та һелкенмәй, бер генә өн дә тәбиғәттең мөһабәт тыныслығын боҙмай. Йүкә, сәтләүек ағастарының яңы ғына ярған йәм-йәшел япраҡтары өҫтөндә, ынйы кеүек йымылдашып, ысыҡ бөрсөктәре ята.

Бына ҡайҙалыр алыҫта, урман төпкөлөндә, бер ҡош һыҙғырып ебәрҙе, уға икенсеһе ҡушылды. Шунда, алыҫ түгел бер урында, тумыртҡа туҡылданы. Иртәнге томан асыла, яҡтыра барған һайын, тауыштар ишәйҙе, көсәйҙе. Бар тәбиғәт уяна, хәрәкәткә килә башланы. *(З.Биишева).*

1. **Тексҡа исем бирегеҙ.**